วันมาฆบูชา  ส่งเสริมชาวพุทธทำความดีถวายพุทธบูชาภายใต้มาตรการโควิด-19
นายเกรียงศักดิ์ บุญประสิทธิ์ อธิบดีกรมการศาสนา เปิดเผยว่า ได้ร่วมกับวัดและองค์กรเครือข่ายพระพุทธศาสนา จัดกิจกรรมเนื่องในเทศกาลวันมาฆบูชา ประจำปี 2565 ทั้งส่วนกลางและภูมิภาค ภายใต้มาตรการโควิด-19 ของแต่ละจังหวัดอย่างเคร่งครัด  โดยส่วนกลางได้ร่วมกับวัดสระเกศราชวรมหาวิหาร ในวันที่ 16 กุมภาพันธ์ 2565 ประกอบด้วย พิธีเจริญพระพุทธมนต์ ตักบาตรและเวียนเทียน  กิจกรรม “ธรรม Talk Walk Rally สักการะสิ่งศักดิ์สิทธิ์ @ วัดสระเกศ  สำหรับส่วนภูมิภาค จัดกิจกรรม ระหว่างวันที่ 20 - 26 กุมภาพันธ์ 2565 ตามบริบทของแต่ละพื้นที่ ได้แก่ พิธีทำบุญตักบาตร ทำวัตรสวดมนต์ เจริญจิตภาวนา ฟังพระธรรมเทศนา สักการะพระบรมสารีริกธาตุ เวียนเทียน ในรูปแบบปกติ ณ สถานที่ที่กำหนด และกิจกรรมผ่านออนไลน์ รวมทั้งการผลิตสื่อสร้างสรรค์ส่งเสริมคุณธรรมจริยธรรม เปิดพื้นที่แหล่งเรียนรู้ทางศาสนากิจกรรมบำเพ็ญสาธารณประโยชน์ยังวัดต่างๆ ทั่วประเทศ     นอกจากนี้ ยังจัดทำ Web Application วันสำคัญทางพระพุทธศาสนา.com  ส่งเสริมประชาชน โดยเฉพาะเด็กและเยาวชนเข้าถึงหลักธรรมผ่านโซเชียลมีเดีย แอนิเมชันสาระวันมาฆบูชา ร่วมนมัสการพระบรมสารีริกธาตุผ่านออนไลน์  Line official account วันมาฆบูชา รวมถึงจุลสารวันมาฆบูชา ในรูปแบบ e-book กรมการศาสนา เชิญชวนพุทธศาสนิกชนร่วมกิจกรรมทำความดี  ลด ละเลิก อบายมุข ถวายพุทธบูชาเนื่องในโอกาสสำคัญ